CELEX: 62011TN0222
Language: fi
Date: 2011-04-20 00:00:00
Title: Asia T-222/11: Kanne 20.4.2011 — Rautenbach v. neuvosto ja komissio

25.6.2011   
            
            
               FI
            
            
               Euroopan unionin virallinen lehti
            
            
               C 186/29
            
         Kanne 20.4.2011 — Rautenbach v. neuvosto ja komissio
   (Asia T-222/11)
   2011/C 186/55
   Oikeudenkäyntikieli: englanti
   
      Asianosaiset
   
   
      Kantaja: Muller Conrad Rautenbach (Harare, Zimbabwe) (edustajat: barrister S. Smith, QC, barrister M. Lester ja solicitor W. Osmond)
   
      Vastaajat: Euroopan unionin neuvosto ja Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan neuvoston 15.2.2011 tekemän päätöksen 2011/101/YUTP, joka koskee Zimbabween kohdistuvia rajoittuvia toimenpiteitä (EUVL L 42, s. 6) ja Zimbabwea koskevista rajoittavista toimenpiteistä annetun neuvoston asetuksen (EY) N:o 314/2004 muuttamisesta 23.2.2011 annetun komission asetuksen (EU) N:o 174/2011 (EUVL L 49, s. 23) siltä osin kuin ne koskevat kantajaa, ja
            
         
               —
            
            
               velvoittamaan vastaajat korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste: komission asetuksella (EU) N:o 174/2001 eikä neuvoston päätöksellä 2011/101/CFSP kummallakaan ole pätevää oikeudellista perustetta, koska kyseessä olevat toimielimet ovat ylittäneet toimivaltansa.
            
         
               2)
            
            
               Toinen kanneperuste: vastaajilla ei ole toimivaltaa määrätä kantajaa koskevista rajoittavista toimenpiteistä; toissijaisesti hänen sisällyttämisensä luetteloon perustuu ilmeiseen arviointivirheeseen, koska vastaajat ovat virheellisesti todenneet, että rajoittavat toimenpiteet olivat kantajan osalta oikeutettuja.
            
         
               3)
            
            
               Kolmas kanneperuste: riidanalaisilla toimenpiteillä loukataan kantajan puolustautumisoikeuksia ja oikeutta tehokkaaseen tuomioistuinvalvontaan.
            
         
               4)
            
            
               Neljäs kanneperuste: vastaajat ovat laiminlyöneet perusteluvelvollisuutensa, koska annetuissa perusteluissa ei noudateta tätä EU:n toimielimille kuuluvaa velvollisuutta.
            
         
               5)
            
            
               Viides kanneperuste: riidanalaiset toimenpiteet muodostavat perusteettoman ja suhteettoman rajoituksen kantajan perustavanlaatuisiin oikeuksiin, erityisesti omistusoikeuteen ja elinkeinon harjoittamisen vapauteen sekä oikeuteen nauttia maineen ja perhe-elämän kunnioitusta.